OpenLLM-France/wikimedia huggingface dataset:
# Dama d'Eivissa

La Dama d'Eivissa és una figura d'argila de 47 centímetres d'alçada, que data del segle iii aC. Es va trobar a la necròpoli situada al Puig des Molins, a l'illa d'Eivissa. Està fabricada amb motlle, amb els braços i decoració afegits posteriorment, i té una cavitat al darrere, probablement per a ser penjada en posició vertical. És una figura d'argila i or, elaborada amb cocció oxidant.
Es tracta de la representació d'una dea cartaginesa, segurament Tanit, relacionada amb la dea fenícia Astarte. Presenta una ornamentació molt rica en el seu vestuari i en les joies, fet que reforça aquesta identificació. Tot i així, també es planteja la possibilitat que es tractés d'una figura idealitzada de la mateixa difunta, o bé d'una mescla de les dues hipòtesis en la qual la difunta es representaria transformada en divinitat. Es considera una mostra destacada de terrissa púnica.
La majoria de les figures trobades a la necròpoli del Puig des Molins són representacions de dees, gairebé sempre d'art grec, perquè segons es creu al llarg dels segles va haver-hi una gran aportació ètnica des de la Magna Grècia (nom que es va donar en l'antiguitat a les colònies gregues del sud d'Itàlia).
Està exposada al Museu Arqueològic Nacional d'Espanya a Madrid.

## Referències

* ↑ Historia de España, Bachillerato, Andalucía materia común. 1a. ed. Sevilla: Vicens Vives, 2009. ISBN 978-84-316-9258-2.
* 1 2 «Dama de Ibiza, Museo Arqueológico Nacional, Madrid en España es cultura.». [Consulta: 28 gener 2021].
* 1 2 Peña, Victoria. «Dama de Ibiza» (en castellà). Museo Arqueológico Nacional, 01-02-2009. [Consulta: 28 gener 2021].
* ↑ El mundo púnico : historia, sociedad y cultura : Cartagena, 17-19 de noviembre de 1990. 1. ed. [Murcia]: Editoria Regional de Murcia, 1994, p. 63. ISBN 84-7564-160-1.
* ↑ «Red Digital de Colecciones de Museos de España - Museos» (en castellà). [Consulta: 28 gener 2021].

## Bibliografia

* Almagro, M.J.. Corpus de terracotas de Ibiza. Bibliotheca Praehistórica Hispana (en castellà). XVIII. Madrid: CSIC, 1980.
* Aubet, M.E. «Algunos aspectos sobre iconografía púnica: las representaciones aladas de Tanit. Homenaje a García y Bellido». Revista de la Universidad Complutense [Madrid], XXV, núm. 101, 1976, p. 61-82.
* Costa, B.; Fernández, J.H «El rostro de la muerte: Representaciones de Gorgoneia en la necrópolis del Puig des Molins (Eivissa)». Miscelaneas de arqueología ebusitana.2. El Puig des Molins (Eivissa), un siglo de investigaciones [Eivissa], 2003.
* del Olmo, G. Mitos, leyendas y rituales de los semitas occidentales (en castellà). Barcelona: Edicions de la Universitat de Barcelona, Ed. Trotta, 1998.
* González Alcalde, J. «Simbología de la diosa Tanit en las representaciones cerámicas ibéricas». Cuadernos de Prehistoria y Arqueología Castellonense [Castelló], núm. 18, 1997.
* AA.DD. «De Oriente a Occidente: Los dioses fenicios en las colonias occidentales». XII Jornadas de arqueología fenicio-púnica [Eivissa], 1997.

## Vegeu també

* Necròpolis cartagineses a Eivissa
* Dama d'Elx
# Daniel Lagkhner

Daniel Lagkhner també citat com a Lagkner fou un compositor i organista de principis del segle xvii que compongué Melodia funebris 6 vocum (Viena, 1601); Soboles musica, id est cantiones sacrae 4-8 vocum (Nuremberg, 1602); Neuwe teutsche Lieder mit 4 Stimmen (Nuremberg, 1606), i Florum Jessaecorum semina vocivus quator (Nuremberg, 1607). Fou mestre de capella de l'església de Sant Sebald, de Nuremberg, i compositor del comte de Lobenstein.

## Bibliografia

* Enciclopèdia Espasa Volum núm. 29, pàg. 267 ISBN 84 239-4529-4

## Enllaços externs

* Biografia breu (anglès)
# Daniel Powter

Daniel Powter és un músic canadenc, nascut el 25 de febrer del 1971. Va créixer a Vernon, a la regió de la Colúmbia Britànica. Amb les influències dels ritmes locals, s'inicià d'hora per la música la seva mare, que era pianista, i es va emportar a Powter amb ella en llargs viatges per veure actuar artistes com Prince a Vancouver.

## Èxit

El primer tema de Daniel Powter "Bad Day" no va debutar al seu Canadà natal, sinó a Europa a mitjans del 2005. Fou escollit pels germans Warner i va aparèixer en un anunci publicitari de Coca-Cola a tot Europa. La cançó va començar a sonar en multitud de ràdios de tot el continent, i arribà a ocupar el núm. 3 a la llista total europea. El seu millor lloc va ser a Alemanya on va arribar a estar al primer lloc de la llista nacional, i al Regne Unit, on ocupar la segona posició a la llista de singles i es va mantenir al top 10 durant tretze setmanes. A Austràlia, va escalar fins al núm. 3. La cançó va arribar fins al 5 al Canadà i encara ara és un èxit al top 10 de la ràdio Adult Top 40, així com un número 5 al Billboard Hot 100, als EUA.

## Curiositats

Quan li van preguntar en una entrevista per què sempre portava gorra, Powter explicà que quan era petit va patir un accident de cotxe, el qual va deixar-li una cicatriu al cap. Per això, utilitza la gorra per tapar-se la marca que li quedà. A més, senyalà que té 40 gorres iguals dins el seu armari.

## Discografia
### Àlbums d'estudi

    Daniel Powter (2005) núm. 5 (2 setmanes) al Regne Unit, núm. 14 a Austràlia.

### Singles

* 2005: "Bad Day" - núm. 3 al Canadà; núm. 2 (3 setmanes) al Regne Unit; núm. 3 a Austràlia; núm. 3 a França, núm. 1 a Alemanya, núm. 1 a Itàlia i núm. 5 als EUA.
* 2005: "Free Loop" - núm. 43 a Austràlia.
* 2006: "Jimmy Gets High" - núm. 40 al Canadà, núm. 18 a Itàlia.
* 2006: "Lie To Me".

## Enllaços externs

* Lloc oficial de Daniel Powter (anglès)
* Daniel Powter Reproductor Yahoo Launch Arxivat 2009-02-05 a Wayback Machine. (anglès)
# Das Boot

Das Boot és una pel·lícula alemanya amb guió i direcció de Wolfgang Petersen, produïda per Günter Rohrbach i protagonitzada per Jürgen Prochnow, Herbert Grönemeyer i Klaus Wennemann. Es va estrenar el 1983 als cinemes com un típic film d'acció i va ser un dels films més exitosos de la història del cinema alemany. Una minisèrie televisiva posterior va aprofundir més l'èpica dramàtica del tema i va fer-ne un veritable clàssic. La pel·lícula és una adaptació de la novel·la alemanya de 1973 Das Boot, escrita per Lothar-Günther Buchheim, un llibre que s'insereix en la tradició alemanya de literatura antibel·licista que en poc temps va ser un èxit. El 2016 va començar el rodatge d'una seqüela de vuit episodis d’una hora, dirigit per Johannes W. Betz; però, quan es van estrenar dos anys més tard, no va generar les mateixes expectatives a la crítica.
L'argument es desenvolupa durant la Segona Guerra Mundial i explica la història fictícia del submarí alemany U-96 i la seva tripulació. Mostra tant la tenacitat i l'excitació de la caça de vaixells aliats com les dificultats de sobreviure als atacs de les escortes durant la batalla de l'Atlàntic. L'argument utilitza una combinació de les gestes realitzades per l'U-96 real, un U-Boot tipus VII, comandat per Heinrich Lehmann-Willenbrock un dels principals «asos del tonatge» alemanys (en referència als vaixells enfonsats).

## Repartiment

* Jürgen Prochnow: Capità Henrich Lehmann-Willenbrock
* Herbert Grönemeyer: Tinent Werner, corresponsal de guerra
* Klaus Wennemann: Enginyer en cap Fritz Grade
* Hubertus Bengsch: 1r Tinent
* Martin Semmelrogge: 2n Tinent
* Bernd Tauber: Cap de navegació Kriechbaum
* Erwin Leder: maquinista Johann
* Martin May: Ullman
* Heinz Hoenig: Hinrich
* Uwe Ochsenknecht: Cap Bosun

## Premis i nominacions
### Nominacions

* 1983. Oscar al millor director per Wolfgang Petersen
* 1983. Oscar al millor guió adaptat per Wolfgang Petersen
* 1983. Oscar a la millor fotografia per Jost Vacano
* 1983. Oscar al millor muntatge per Hannes Nikel
* 1983. Oscar al millor so per Milan Bor, Trevor Pyke i Mike Le Mare
* 1983. Oscar a la millor edició de so per Mike Le Mare
* 1983. Globus d'Or a la millor pel·lícula estrangera
* 1983. BAFTA a la millor pel·lícula de parla no anglesa

## Referències

* 1 2 Domenech, Ovidi. «‘Das Boot’: claustrofòbia a bord». El Cinèfil, 18-05-2016. [Consulta: 30 desembre 2020].
* 1 2 3 kae/dpa «"Das Boot" wird fortgesetzt: 25-Millionen-Euro-Projekt von Sky und Bavaria» (en alemany). Der Spiegel [Consulta: 30 desembre 2020].
* ↑ Ferrà i Martorell, Miquel «El submarí de Lothar-Günther Buchheim (1973)». dBalears, 21-01-2000.
* ↑ de la Torre, Toni «Intocable ‘Das Boot’». El Temps, núm. 1810, 18-02-2019.
* ↑ de la Torre, Toni «Das Boot: La vida dins un submarí alemany durant la II Guerra Mundial». Sàpiens.
* ↑ «Das Boot» (en anglès). IMDb. [Consulta: 30 desembre 2020].
# Dasyatis hastata

Dasyatis hastata és una espècie de peix de la família dels dasiàtids i de l'ordre dels myliobatiformes.

## Morfologia

* Els mascles poden assolir 104 cm de longitud total.

## Reproducció

És ovovivípar.

## Hàbitat

És un peix de clima temperat i demersal.

## Distribució geogràfica

Es troba a l'oceà Atlàntic.

## Observacions

És inofensiu per als humans.

## Referències

* ↑ «Dasyatis hastata». Catalogue of Life. (anglès) (anglès)
* 1 2 3 4 FishBase (anglès)
* ↑ Séret, B., 1990. Dasyatidae. p. 62-75. A: C. Levêque, D. Paugy i G.G. Teugels (eds.). Faune des poissons d'eaux douces et saumâtres d'Afrique de l'Ouest. Vol. 1. Coll. Faune Tropicale núm. 28. Musée Royal de l'Afrique Centrale, Tervuren, Bèlgica i O.R.S.T.O.M., París, França, 384 p.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Zuev, G.V. i A.R. Boltachev, 2000. Demersal fish communities on the Guinea Shelf (West Africa). J. Ichthyol. 40(4):312-319.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.

## Enllaços externs

* AQUATAB
# David Mejía Ayra

David Mejía Ayra (Barcelona, 1984) és un polític català, diputat al Parlament de Catalunya en l'onzena i desena legislatures.

## Biografia

És llicenciat en dret a la Universitat de Barcelona i va obtenir un màster en Relacions Públiques en l'INSA Business, Marketing & Communication School. Ha participat en l'associació Universitaris Liberal Demòcrates, amb el qual participà en les eleccions al claustre de la Universitat Pompeu Fabra en 2006.
Posteriorment ha treballat en diverses entitats bancàries i empreses del sector farmacèutic com a responsable de projectes i relacions institucionals. Políticament va militar inicialment a les Nuevas Generaciones del Partit Popular, amb el que fou escollit regidor a l'ajuntament de Vilassar de Dalt a les eleccions municipals de 2007. En 2011, però, abandonà el PP i s'afilià a Ciutadans - Partit de la Ciutadania, en el que ha estat portaveu de l'Associació de Joves i membre del Consell General. Fou elegit diputat a les eleccions al Parlament de Catalunya de 2015 i a les de 2017.
El 2022 va abandonar Ciutadans i va integrar-se a la llista electoral de Xavier Garcia Albiol a les eleccions municipals a la ciutat de Badalona, en la posició núm. 10, i va ser elegit regidor en els comicis de maig de 2023.

## Referències

* ↑ Sessió de la Junta Electoral del dia 28 d'abril del 2006
* ↑ «Bloc de David Mejía». Arxivat de l'original el 2016-10-11. [Consulta: 9 novembre 2015].
* ↑ «Resultat de les eleccions municipals de 2007 a Vilassar». Arxivat de l'original el 2017-12-22. [Consulta: 9 novembre 2015].
* ↑ Ciutadans presume del apoyo de exdirigentes populares y socialistas, El País, 21 de desembre de 2012
* ↑ Els teus representants al web de Ciutadans
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].
* ↑ «David Mejía deixa Cs i torna al PP per integrar-se al projecte de Xavier García Albiol a Badalona». La Vanguardia, 25-01-2022. Arxivat de l'original el 29 de maig 2023 [Consulta: 29 maig 2023].
* ↑ «Resultats de les Eleccions Municipals 2023 a Badalona». Nació Digital, 5-2023.
# Dela Gotthelft

Adele Elisabeth Gotthelft (Kassel (estat de Hessen), 9 de setembre, 1892 - morta després de 1943), va ser una cantant d'òpera, concert i oratori (contralt) alemanya.

## Biografia
### Alemanya

Adele Gotthelft va ser la tercera i més jove filla del propietari de la impremta jueva de Kassel i editor de diaris Richard Gotthelft (1858–1933) i de la seva dona Selma, de soltera Alsberg (1865–1933). Després de graduar-se a l'institut i al Seminari Fröbel, va estudiar cant a Berlín amb Juan Luria i, a partir de 1916, amb Julius von Raatz-Brockmann. Durant la seva formació amb Konrad von Zawilowsky, ja va actuar com a cantant de concert i oratori, però després es va dedicar més a l'òpera. El 1921 va ser la primera contralt al teatre de la ciutat de Kaiserslautern, del 1922 al 1924 va estar compromesa al "Landestheater Coburg", i després va cantar al "Stadttheater Krefeld" fins al 1926. Del 1926 al 1927 va tornar a treballar com a cantant de concerts i des del 1927 fins a principis dels anys trenta va estar al teatre de la ciutat de Görlitz. Després va tornar a Berlín, on el 1932 va cantar a l'oratori "Salomon" de Händel amb la soprano Edith Boroschek.

### Palestina

Després que els nacionalsocialistes van prendre el poder i va començar el regnat de terror nazi, els seus pares es van suïcidar junts el 8 de juny de 1933, i ella mateixa va fugir d'Alemanya. Va anar a Palestina, on inicialment es va guanyar la vida com a modista, però aviat va començar a treballar de nou amb Edith Boroschek i Karel Salmon, tots dos coneguts d'Alemanya. Per exemple, l'abril de 1934 va cantar com a solista en un concert del cor acadèmic de Jerusalem sota la direcció de Karel Salmon, i el 1936 va cantar un concert amb Edith Boroschek. També va participar en diverses produccions de l'Òpera de Cambra Palestina, que va ser fundada per Benno Fränkel àlies Benno D. Frank. Com que Gotthelft va aprendre hebreu amb força rapidesa, aviat va poder establir-se bé professionalment. De 1939 a 1943 va ser membre permanent del cor de ràdio del Servei de Radiodifusió Palestina (PBS), que es va convertir en Kol Israel (Radio Israel) el 1948. Després d'això, el seu rastre desapareix.

## Referències

* ↑ Arxius de l'estat principal de Hessian Wiesbaden, Oficina de registre de naixements de Kassel, núm. 1358/1892 (disponible per una tarifa a Ancestry.com)
* ↑ De 1853 a 1932, els Gothelft van publicar el Casseler Tageblatt i el seu predecessor, el Gewerbliches Tageblatt i Anzeiger für Cassel und Umgebung.
* ↑ Sylva M. Gelber: No Balm in Gilead: A Personal Retrospective of Mandate Days in Palestine. Carleton University Press, Ottawa, 1989, ISBN 0-88629-104-6, pàg
# Delegació del Govern d'Espanya a Astúries

La Delegació del Govern a Astúries és l'organisme de l'Administració Pública d'Espanya, dependent de la Secretaria d'Estat de Política Territorial, pertanyent al Ministeri de Política Territorial i Funció Pública, encarregat d'exercir la representació del Govern d'Espanya en la comunitat autònoma d'Astúries.

## Seu

La seu de la Delegació es troba a la plaça de España, n. 1 d'Oviedo.

## Delegats

| Dates del mandat | Dates del mandat | Delegat | Partit |
| 10.09.1982 | 15.12.1982 | Ricardo Larraínzar Zaballa | UCD |
| 15.12.1982 | 16.11.1988 | Obdulio Fernández González | PSOE |
| 16.11.1988 | 17.05.1996 | Manuel Ponga Santamarta | PSOE |
| 17.05.1996 | 19.05.2000 | Fernando Ramón Fernández Noval | PP |
| 19.05.2000 | 30.04.2004 | Mercedes Fernández | PP |
| 30.04.2004 | 14.10.2011 | Antonio Trevín | PSOE |
| 14.10.2011 | 05.01.2012 | Francisco González Zapico | PSOE |
| 05.01.2012 | 24.03.2018 | Gabino de Lorenzo | PP |
| 24.03.2018 | 19.06.2018 | Mariano Marín Albi | PP |
| 19.06.2018 | En el càrrec | Delia Losa Carballido | PSOE |

## Funcions

L'organisme està dirigit per un delegat, nomenat pel Govern, les funcions del qual, segons l'article 154 de la Constitució espanyola, són les de dirigir l'Administració de l'Estat al territori de la Comunitat Autònoma i la coordinarà, quan escaigui, amb l'administració pròpia de la Comunitat.

## Referències

* ↑ Espanya: «Ley 6/1997, de 14 de abril, de Organización y Funcionamiento de la Administración General del Estado». Boletín Oficial del Estado núm. 90, de 15 de abril de 1997. ISSN: 0212-033X.
* ↑ Calvo González, María Antonia «El Delegado del Gobierno en las Comunidades Autónomas». Revista de Derecho Político. Universidad Nacional de Educación a Distancia [Madrid], 5, 1979. ISSN: 0211-979X.

## Enllaços externs

* Delegació del Govern d'Espanya a Astúries - Lloc web oficial
# Delegació del Govern d'Espanya a Ceuta

La Delegació del Govern a Ceuta és l'organisme de l'Administració Pública d'Espanya, dependent de la Secretaria d'Estat de Política Territorial, pertanyent al Ministeri de Política Territorial i Funció Pública, encarregat d'exercir la representació del Govern d'Espanya en la ciutat autònoma de Ceuta.

## Seu

La seu de la Delegació es troba al carrer Beatriz de Silva, 4 de Ceuta.

## Delegats

| Dates del mandat | Dates del mandat | Delegat | Partit |
| 12.09.1980 | 10.03.1983 | Gerardo Mariñas Romero | UCD |
| 10.03.1983 | 01.09.1986 | Manuel Peláez López | PSOE |
| 01.09.1986 | 25.05.1996 | Ramón Berra Pereira | PSOE |
| 25.05.1996 | 18.07.1998 | Javier Cosió Romero | PP |
| 18.07.1998 | 01.05.2004 | Luis Vicente Moro Díaz | PP |
| 01.05.2004 | 20.05.2006 | Jerónimo Nieto González | PSOE |
| 20.05.2006 | 01.05.2008 | José Jenaro García-Arreciado Batanero | PSOE |
| 01.05.2008 | 31.12.2011 | José Fernández Chacón | PSOE |
| 31.12.2011 | 19.05.2015 | Francisco Antonio González Pérez | PP |
| 19.05.2015 | 19.06.2018 | Nicolás Fernández Cucurull | PP |
| 19.06.2018 | En el càrrec | Salvadora del Carmen Mateos Estudillo | PSOE |

## Funcions

L'organisme està dirigit per un delegat, nomenat pel Govern, les funcions del qual, segons l'article 154 de la Constitució espanyola, són les de dirigir l'Administració de l'Estat al territori de la Comunitat Autònoma i la coordinarà, quan escaigui, amb l'administració pròpia de la Comunitat.

## Referències

* ↑ Espanya: «Ley 6/1997, de 14 de abril, de Organización y Funcionamiento de la Administración General del Estado». Boletín Oficial del Estado núm. 90, de 15 de abril de 1997. ISSN: 0212-033X.
* ↑ Calvo González, María Antonia «El Delegado del Gobierno en las Comunidades Autónomas». Revista de Derecho Político. Universidad Nacional de Educación a Distancia [Madrid], 5, 1979. ISSN: 0211-979X.

## Enllaços externs

* Delegació del Govern d'Espanya a Ceuta - Lloc web oficial
# Delegació del Govern d'Espanya a Navarra

La Delegació del Govern a Navarra és l'organisme de l'Administració Pública d'Espanya, dependent de la Secretaria d'Estat de Política Territorial, pertanyent al Ministeri de Política Territorial i Funció Pública, encarregat d'exercir la representació del Govern d'Espanya en la comunitat autònoma de Navarra.

## Seu

La seu de la Delegació es troba a la plaça de Merindades de Pamplona.

## Delegats

| Dates del mandat | Dates del mandat | Delegat | Partit |
| 10.09.1982 | 29.12.1982 | Francisco Javier Ansuátegui Gárate | UCD |
| 29.12.1982 | 07.11.1986 | Luis Roldán Ibáñez | PSOE |
| 07.11.1986 | 04.12.1992 | Jesús García Villoslada | PSOE |
| 04.12.1992 | 23.09.1994 | Pedro Luis Ruiz de Alegría Rogel | PSOE |
| 23.09.1994 | 17.05.1996 | César Milano Manso | PSOE |
| 17.05.1996 | 12.05.2000 | Francisco Javier Ansuátegui Gárate | PP |
| 12.05.2000 | 05.05.2004 | José Carlos Iribas Mielgo | PP |
| 05.05.2004 | 30.04.2008 | Vicente Ripa González | PSOE |
| 30.04.2008 | 05.01.2012 | Elma Sáiz Delgado | PSOE |
| 05.01.2012 | 19.06.2018 | Carmen Alba Orduna | PP |
| 19.06.2018 | En el càrrec | José Luis Arasti Pérez | PSOE |

## Funcions

L'organisme està dirigit per un delegat, nomenat pel Govern, les funcions del qual, segons l'article 154 de la Constitució espanyola, són les de dirigir l'Administració de l'Estat al territori de la Comunitat Autònoma i la coordinarà, quan escaigui, amb l'administració pròpia de la Comunitat.

## Referències

* ↑ Espanya: «Ley 6/1997, de 14 de abril, de Organización y Funcionamiento de la Administración General del Estado». Boletín Oficial del Estado núm. 90, de 15 de abril de 1997. ISSN: 0212-033X.
* ↑ Calvo González, María Antonia «El Delegado del Gobierno en las Comunidades Autónomas». Revista de Derecho Político. Universidad Nacional de Educación a Distancia [Madrid], 5, 1979. ISSN: 0211-979X.

## Enllaços externs

* Delegació del Govern d'Espanya a Navarra - Lloc web oficial
# Delegació del Govern d'Espanya a les Illes Canàries

La Delegació del Govern a les Illes Canàries és l'organisme de l'Administració Pública d'Espanya, dependent de la Secretaria d'Estat de Política Territorial, pertanyent al Ministeri de Política Territorial i Funció Pública, encarregat d'exercir la representació del Govern d'Espanya en la comunitat autònoma de les Illes Canàries.

## Seu

La seu de la Delegació es troba a la plaça de la Feria, n. 24 de Las Palmas de Gran Canària.

## Delegats

| Dates del mandat | Dates del mandat | Delegat | Partit |
| 24.07.1984 | 26.01.1990 | Eligio Hernández Gutiérrez | PSOE |
| 26.01.1990 | 17.05.1996 | Anastasio Travieso Quintana | PSOE |
| 17.05.1996 | 23.04.2004 | Antonio López Ojeda | PP |
| 23.04.2004 | 01.02.2008 | José Segura Clavell | PSOE |
| 01.02.2008 | 16.05.2008 | Salvador García Llanos | PSOE |
| 16.05.2008 | 01.04.2011 | Carolina Darias | PSOE |
| 01.04.2011 | 30.12.2011 | Dominica Fernández Fernández | PSOE |
| 30.12.2011 | 13.11.2015 | María del Carmen Hernández Bento | PP |
| 13.11.2015 | 16.12.2016 | Enrique Hernández Bento | PP |
| 16.12.2016 | 19.06.2018 | María Mercedes Roldós Caballero | PP |
| 19.06.2018 | En el càrrec | Elena Máñez Rodríguez | PSOE |

## Funcions

L'organisme està dirigit per un delegat, nomenat pel Govern, les funcions del qual, segons l'article 154 de la Constitució espanyola, són les de dirigir l'Administració de l'Estat al territori de la Comunitat Autònoma i la coordinarà, quan escaigui, amb l'administració pròpia de la Comunitat.

## Subdelegacions

El delegat del Govern a Illes Canàries està assistit per dos subdelegats del Govern i cinc directors insulars. Hi ha una subdelegació a cada província de la comunitat autònoma:
* subdelegació del govern a la província de Las Palmas (Plaça de la Feria, 24, 35003-Las Palmas de Gran Canària) ;
** direcció insular a Lanzarote (Carrer Blas Cabrera Felipe, 6, 35500-Arrecife) ;
** direcció insular a Fuerteventura (Carrer Primero de Mayo, 64, 35600-Puerto del Rosario) ;
* subdelegació del govern a la província de Santa Cruz de Tenerife (Carrer Méndez Nuñez, 9, 38003-Santa Cruz de Tenerife) ;
** direcció insular a La Palma (Avinguda Marítima, 2, 38700-Santa Cruz de la Palma) ;
** direcció insular a La Gomera (Plaça De las Américas, 2, 38800-San Sebastián de La Gomera) ;
** direcció insular a El Hierro (Carrer De Dacío Darías, 103, 38900-Valverde).

## Referències

* ↑ Espanya: «Ley 6/1997, de 14 de abril, de Organización y Funcionamiento de la Administración General del Estado». Boletín Oficial del Estado núm. 90, de 15 de abril de 1997. ISSN: 0212-033X.
* ↑ Calvo González, María Antonia «El Delegado del Gobierno en las Comunidades Autónomas». Revista de Derecho Político. Universidad Nacional de Educación a Distancia [Madrid], 5, 1979. ISSN: 0211-979X.

## Enllaços externs

* Delegació del Govern d'Espanya a les Illes Canàries - Lloc web oficial